EkBass/fiwiki-20250220-pages-articles huggingface dataset:
Ráckeve

Ráckeve on kaupunki Unkarissa, Pestin läänissä. Siellä oli 9 952 asukasta vuonna 2010. == Maantiede == Ráckeve sijaitsee alle 50 kilometriä Budapestistä etelään lähellä Csepelsaaren eteläkärkeä, Tonavan rannalla.Phillips & Scotchmer, s. 175–176. Kunnan pinta-ala on 64,09 neliökilometriä, ja siitä varsinainen kaupunkialue käsittää 9,68 neliökilometriä. == Historia == Ráckeve nimi kertoo kaupungin serbihistoriasta, sillä sanalla raci viitattiin serbeihin. Turkkilaisia paenneet serbit asettuivat kaupunkiin 1400-luvulla. He rakensivat kaupunkiin Serbian ortodoksisen kirkon, joka on Unkarin vanhin. Eugen Savoijilainen osti Ráckeven 1600-luvulla. Hän onnistui kukistamaan turkkilaiset Zentan taistelussa 1697. Tämän jälkeen Eugen rakennutti kaupunkiin palatsin, jonka suunnitteli Johann Lukas von Hildebrandt. Se on Unkarin vanhin barokkipalatsi. Ensimmäisessä maailmansodassa romanialaisjoukot valtasivat hetkellisesti kaupungin, ja neuvostojoukot miehittivät kaupunkia toisessa maailmansodassa. Kaupunki kehittyi 1960- ja 1970-luvuilla, jolloin kaupungissa tehtiin huomattavia korjaus- ja rakennustöitä. Kaupunginoikeudet Ráckeve sai 1989. == Nähtävyydet == Kaupungin keskustassa on Serbian ortodoksinen kirkko, joka rakennettiin alkujaan 1487. Sitä kuitenkin laajennettiin seuraavalla vuosisadalla kahdella renessanssityylisellä sivukappelilla, ja vuonna 1758 sen yhteyteen rakennettiin kellotorni. Kirkon katossa ja seinissä on serbitaiteilijan tekemiä freskoja, jotka maalattiin 1765–1771. Ne esittävät kohtauksia Vanhasta ja Uudesta testamentista sekä pyhimyksiä. Eugen Savoijilaisen rakennuttama palatsi sijaitsee Tonavan rannalla. Se on nykyään 30-huoneinen hotelli nimeltä Savoyai Kástely Hotel. Se muutettiin hotelliksi ja konferenssikeskuksessa vuoden 1982 korjaustöissä. Palatsin lähellä on Árpád-museo, jossa on monia Tonavaan liittyviä näyttelyitä.Bedford, s. 137. == Lähteet == * * === Viitteet === == Aiheesta muualla == *Kaupungin kotisivut Luokka:Pestin kaupungit
Raúl Rodríguez

Raúl Rodríguez Navarro (s. 22. syyskuuta 1987 Vilassar de Mar, Espanja) on espanjalainen jalkapalloilija. Hän edustaa yhdysvaltalaista Houston Dynamoa ja on pelipaikaltaan keskuspuolustaja. == Seurajoukkueura == Rodríguez aloitti ammattilaisuransa vuonna 2007 Gramenetista, joka pelasi Segunda División B:ssä. Kesäkuussa 2010 hän teki sopimuksen Espanyolin kanssa ja siirtyi pelaamaan seuran reservijoukkueeseen. Hän pelasi ensimmäisen ottelunsa maan pääsarjassa Primera Divisiónissa 27. marraskuuta 2010 Atlético Madridia vastaan. Ensimmäisen kautensa aikana Rodríguez pelasi yhteensä 10 ottelua, joista kahdeksassa hän aloitti avauskokoonpanossa. == Aiheesta muualla == * Raúl Rodríguezin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Ferdinando Bernardi

Ferdinando Bernardi (10. heinäkuuta 1874 – 18. marraskuuta 1961) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1900 ja nimitettiin Andrian hiippakunnan piispaksi 11. huhtikuuta 1931. Piispaksi vihkiminen seurasi 28. kesäkuuta. Pääkonsekraattorina toimi Angelo Bartolomasi. Virkaan asettaminen seurasi 28. syyskuuta.Catholic- Hierarchy.org: Archbishop Ferdinando Bernardi 21\. tammikuuta 1935 Bernardi sai nimityksen Taranton arkkipiispaksi, jona hän toimi kuolemaansa saakka. == Lähteet == Luokka:Italialaiset katoliset arkkipiispat Luokka:Vuonna 1874 syntyneet Luokka:Vuonna 1961 kuolleet
Giuseppe Torti

Giuseppe Torti (1. helmikuuta 1928 – 14. maaliskuuta 2005) oli sveitsiläinen roomalaiskatolinen piispa. Hänet vihittiin papiksi 7. kesäkuuta 1952 ja nimitettiin Luganon piispaksi 9. kesäkuuta 1995. Piispaksi vihkiminen seurasi 10. syyskuuta. Pääkonsekraattorina toimi Gilberto Agustoni, jota avusti Karl- Josef Rauber.http://www.catholic-hierarchy.org/bishop/btorti.html Catholic- Hierarchy.org: Bishop Giuseppe Torti] Torti jäi eläkkeelle 18. joulukuuta 2003. == Lähteet == Luokka:Sveitsiläiset poliitikot Luokka:Katoliset piispat Luokka:Vuonna 1928 syntyneet Luokka:Vuonna 2005 kuolleet
ATG

Aktiebolaget Trav och Galopp (lyh. ATG) on vuonna 1974 perustettu ruotsalainen rahapeliyhtiö. Yhtiön omistavat Ruotsin raviurheilun keskusliitto Svensk Travsport (STC) ja laukkaurheiluliitto Svensk Galopp (SG). Sen tehtävänä on järjestää ja markkinoida erilaisia totopelejä Ruotsin ravi- ja laukkakilpailuissa. ATG:llä on yksinoikeus hevosurheilun vedonlyöntiin Ruotsissa, se järjestää myös totopelit Maarianhaminan raviradalla. Ravi- ja laukkaratojen lisäksi ATG:llä on lähes 2 000 myyntipistettä ja pelaaminen on mahdollista myös internetissä. ATG tulouttaa liikevaihdostaan 13 % Ruotsin hevosurheilulle. Vuonna 2011 ATG:n pelien kokonaismyynti oli 13,11 miljardia Ruotsin kruunua eli noin 1,49 miljardia euroa, joka on 31 % kaikesta rahapelien myynnistä Ruotsissa.Succén: Sprängde 13-miljardersvallen Aftonbladet 2.1.2012. Vastaavasti Fintoton ja Veikkauksen järjestämien hevospelien myynti Suomessa oli vuonna 2010 yhteensä 0,24 miljardia euroa.Hevospelien myynti 2010 (pdf) Hippos.fi. Ulkomailta ATG:lle tulevan pelin osuus oli noin 2,1 miljardia kruunua kokonaismyynnistä. Suomesta ATG:lle suuntautuva pelaaminen tapahtuu Veikkauksen kautta. Yhtiön päätuote on lauantaisin pelattava V75-peli, joka on Ruotsin toiseksi suosituin rahapeli Jack Vegas -kolikkoautomaattien jälkeen. Vuonna 2010 sitä pelattiin noin 4,8 miljardilla kruunulla. ATG:n tytäryhtiö Kanal 75 tuottaa ruotsalaisen ravi- ja laukkaurheilun televisioinnit. Se lähettää niitä omalla kanavallaan ja toimittaa ohjelmaa myös TV4:lle. ATG:n kansainvälisten toimintojen johtajana oli lokakuusta 2010 lähtien entinen Fintoton toimitusjohtaja Ilmari Halinen.Ilmari Halinen ATG:n johtajistoon Hevosurheilu 8.10.2010. ==Lähteet== *ATG:n vuosikatsaus 2010 ===Viitteet=== ==Aiheesta muualla== *ATG:n kotisivut Luokka:Rahapeliyhtiöt Luokka:Ruotsalaiset yritykset
PMU

Pari mutuel urbain (lyh. PMU) on ranskalainen hevosvedonlyöntiä järjestävä rahapeliyhtiö. Vuodesta 2010 lähtien yhtiöllä on ollut oikeus järjestää myös urheiluvedonlyöntia sekä nettipokeria. Ne vastaavat kuitenkin vain parin prosentin osuutta yhtiön liikevaihdosta. PMU on perustettu vuonna 1930. Se on Ranskan lainsäädännön mukaan voittoa tavoittelematon yleishyödyllinen yhteisö (groupement d'intérêt économique). PMU:n omistavat Ranskan raviurheilun keskusliitto Cheval Français ja laukkaurheilun keskusliitto France Galop. Yhtiöllä on yli 10 000 pelipistettä Ranskassa ja maan merentakaisilla alueilla. Pelaaminen on mahdollista myös internetin kautta. PMU on Euroopan suurin ja maailman toiseksi suurin hevospelien järjestäjä.pmu.fr/entreprise Vaikka PMU:lla on yksinoikeus järjestää hevosvedonlyöntiä Ranskassa, yhtiöllä on kuitenkin internetissä toimiva kilpailija, Zeturf. Se tarjoaa vedonlyöntiä ranskalaisiin hevosurheilukohteisiin samoilla pelimuodoilla kuin PMU.Zeturf Ranskalaiset oikeusistuimet ovat todenneet yhtiön toiminnan laittomaksi ja se on siirtänyt kotipaikkansa Maltalle, kuten useat muutkin internetissä toimivat vedonlyöntiyhtiöt. Suomesta on mahdollisuus pelata viikoittain muutamiin PMU:n järjestämiin ravikilpailuihin Veikkauksen kautta.Fintoto siirtyi ennakkopeliaikaan/Ranskan tarjonta lisääntyy Hevosurheilu 3.10.2011 Vuodesta 1991 lähtien PMU on sponsoroinut Ranskan ympäriajon pistekilpailua johtavan pyöräilijän pitämää ns. Vihreää paitaa. == Lähteet == ==Aiheesta muualla == *PMU:n kotisivut Luokka:Rahapeliyhtiöt Luokka:Ranskalaiset yritykset ja:パリミュチュエル方式 ko:패리뮤추얼 제도 zh:同注分彩法
Valko-otsapöllönen

Valko-otsapöllönen (Otus sagittatus) on pöllöihin kuuluva lintu. Sitä tavataan Tenasserimissa Myanmarissa, Lounas-Thaimaassa ja Malakan niemimaalla. Taiwanilla sitä tavataan vaelluslintuna. Valko-otsapöllösen vähän tunnettu populaatio on pieni ja supistuu jatkuvasti. Se on riippuvainen alavista rinnemetsistä, jotka ovat nopeasti häviämässä. Valko-otsapöllöstä pidetään uhanalaisena, ja sen populaation suuruus on noin 2 500–10 000 yksilöä. Sen elinalue kattaa 149 000 km² metsää 700 metrin korkeuteen. Valko-otsapöllösen pääasiallinen uhka on elinalueiden häviäminen. Sitä arvellaan esiintyvän elinalueellaan harvakseltaan, mutta sen todellinen status ei ole varma, sillä sitä on vaikea havaita. Lajin elinpiiriä ovat subtrooppiset ja trooppiset kosteat alavat metsät. Valko-otsapöllösellä on kaksi ulkonäköä. Se voi pullistaa höyhenensä, niin että se kasvaa kolminkertaiseksi. Lisäksi se voi venyttää ja taivuttaa vartaloaan sen suuntaan, miltä se haluaa piiloutua. Näin se pyrkii näyttämään hyvin kapealta ja olemaan lähes näkymätön. Yleensä se tekee näin suojautuakseen tai suojatakseen puolisoaan tai poikuettaan. Valko- otsapöllönen painaa noin 120 grammaa.Birdlife.org 9.1.2012 ==Lähteet== ==Aiheesta muualla== *Tietoa lajista Luokka:Pöllöset Luokka:Uhanalaiset linnut
Charlottetown Islanders

Charlottetown Islanders on kanadalainen QMJHL-junioriliigassa pelaava jääkiekkoseura. Sen kotipaikka on vuodesta 2003 lähtien ollut Charlottetown, Prinssi Edwardin saaren provinssin pääkaupunki. Joukkueen aiempi nimi oli P.E.I. Rocket. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka Nicolas Ruccia L 2004 Laval, Québec, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 6 Isaac Vos R 2004 Charlottetown, Prinssi Edwardin saari, Kanada 7 Marcus Kearsey L 2006 Deer Lake, Newfoundland ja Labrador, Kanada 26 Carl- Étienne Michel L 2004 Magog, Québec, Kanada 77 Anton Topilnyckyj R 2005 Oromocto, New Brunswick, Kanada Owen Conrad L 2007 New Glasgow, Nova Scotia, Kanada Alexis Jacques R 2005 Portneuf, Québec, Kanada Jonathan Lanza R 2005 Winthrop, Massachusetts, Yhdysvallat Zackary Plamondon L 2007 Sherbrooke, Québec, Kanada Coen Strang L 2004 Moncton, New Brunswick, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 15 Ross Campbell R OLH 2006 Souris, Prinssi Edwardin saari, Kanada 24 Nathan Leek L VLH 2005 Alliston, Ontario, Kanada 27 Michael Horth L KH 2003 Saint-Michel, Québec, Kanada 55 Simon Hughes L VLH 2004 Stratford, Prinssi Edwardin saari, Kanada 92 Jude Herron R KH 2008 Fort Kent, Maine, Yhdysvallat Matthew Butler L KH 2006 St. John’s, Newfoundland ja Labrador, Kanada Ethan Montroy L VLH 2005 Ottawa, Ontario, Kanada Kyle Powers L KH 2005 Ottawa, Ontario, Kanada Jabez Seymour R KH 2007 North River, Newfoundland ja Labrador, Kanada William Shields R OLH 2006 Falmouth, Nova Scotia, Kanada Lane Sim L H 2007 New Glasgow, Nova Scotia, Kanada Pavel Šimek L VLH 2005 Náchod, Tšekki James Swan L VLH 2004 St-Laurent, Québec, Kanada Lähde: EliteProspectshttps://www.eliteprospects.com/team/4586/charlottetown-islanders Viitattu 28.9.2021. == Joukkueenjohto == * Päävalmentaja & Toimitusjohtaja: Jim Hulton * Apuvalmentaja & Apulaistoimitusjohtaja: Guy Girouard * Apuvalmentaja: Kevin Henderson * Maalivahtivalmentaja: Paul Drew * Fysiikkavalmentaja: Etienne Myette-Cote * Huoltopäällikkö: Andrew MacNeill * Henkilöstöjohtaja: Trevor Birt Lähde: EliteProspectshttps://www.eliteprospects.com/team/4586/charlottetown-islanders Viitattu 28.9.2021. == Lähteet == == Aiheesta muualla == * Charlottetown Islandersin verkkosivut Luokka:Kanadalaiset jääkiekkoseurat Luokka:Prinssi Edwardin saari Luokka:Vuonna 1999 perustetut urheiluseurat
Greg Kihn Again

Greg Kihn Again on ko. yhdysvaltalaisen laulaja-lauluntekijä ja kitaristi Greg Kihnin studioalbumi vuodelta 1977. Sen ovat tuottaneet Matthew King Kaufman ja Glen Kolotkin. LP-levyjä on valmistanut ja jaellut yhdysvaltalaisen Beserkley Recordsin Euroopan osasto, jonka osoite on ollut 97 Kingston Hill, Kingston- upon-Thames, Surrey. Hollannissa valmistettuja LP-levyjä on markkinoinut ja jaellut Ariola, Benelux B.V. Haarlem. Suomessa levyjen maahantuoja on ollut Scandia. == Kappaleet == ; Sivu 1 # Love's Made a Fool of You (Buddy Holly – Bob Montgomery) # Island (G. Kihn) # Last of Me (R. Bimler – G. Kihn) # Real Big Man (G. Kihn) # Politics (G. Kihn) ; Sivu 2 # Hurt So Bad (G. Kihn) # For You (Bruce Springsteen) # If You Be My Love (G. Kihn) # Madison Avenue (R. Bimler – G. Kihn) # Untie My Hands (S. Wright; sov. D. Carpender, L. Lynch, S. Wright) Albumin hitaimmat kappaleet ovat "Last of Me" ja "If You Be My Love". Kappaleessa "Island" on vaikutteita Karibianmeren saarten musiikista ja "Untie My Hands" on soitinkappale. == Kokoonpano == * Greg Kihn – laulu, 12-kielinen kitara * Dave Carpender – soolokitara, taustalaulu * Larry Lynch – rummut, taustalaulu, lyömäsoittimet * Steve Wright – bassokitara, tustalaulu == Tuotantotiedot == * Tuottajat: Matthew King Kaufman ja Glen Kolotkin * Tuotantoapulainen: Gary Phillips * Äänittäjä: G. Kolotkin * Apulaisäänittäjä: T. Lubin * Masteroija: P. Brown * Studio: CBS Folsom St. S.F. * LP-levyn ulkoasu: Flashing Neon * Naamio: PIGment Paté apulaisenaan J. Seabury * Kannen valokuva: John Jensen * Takakannen valokuva: Moshe Brakha * Järjestäjä: J. Blodgett * Stylistit: J. Ingber, K. Turtle Takakannen valokuvassa yhtyeen jäsenet ovat hyväntuulisina keltaisessa kuplavolkkarissa. Se kuvaakin albumin musiikkia paremmin kuin varsinainen kansikuva. == Singlet == Albumilta on julkaistu single For You / "Mood Mood Number" (Beserkley BZZ 4), joka erään arvion mukaan on todellista jukebox-musiikkia ja sisältää klassisen popmusiikin aineksia. "For You" on tekijänsä eli Bruce Springsteenin albumilta Greetings from Asbury Park, N.J. vuodelta 1973. == Lähteet == * LP Greg Kihn Again (Beserkley Records 530052) 1977 ; Viitteet Luokka:Vuoden 1977 albumit Luokka:Yhdysvaltalaiset rockalbumit
Love’s Made a Fool of You

”Love’s Made a Fool of You” on Buddy Hollyn ja Bob Montgomeryn tekemä kappale. Se on äänitetty Norman Pettyn studiolla New Mexicon Clovisissa heinä-elokuussa 1958. Buddy Hollyn (laulu, rytmikitara) lisäksi levytyskokoonpanossa on Pettyn studiomuusikoita: Tommy Allsup (soolokitara), George Atwood (basso) ja Bo Clarke (rummut). Kappale oli tarkoitettu Hollyn ystäville The Everly Brothersille levytettäväksi, ja Hollyn levytys noudatteleekin veljesyhtyeen tyyliä. Kappale on siis eräänlainen tavallista parempi demoäänitys. Everly Brothersin manageri ja Acuff-Rose-musiikkikustantamon johtaja Wesley Rose ei kuitenkaan suostunut tähän ystävänpalvelukseen. Kappale ilmestyi Yhdysvalloissa vasta huhtikuussa 1964 Hollyn albumilla Showcase (Coral CRL 57450) ja myöhemmin tupla-albumilla A Rock and Roll Collection (MCA 2-4009) elokuussa 1972. Yhdistyneessä kuningaskunnassa Showcase (Coral LVA 9222) ilmestyi kesäkuussa 1964 ja myöhemmin MCA-merkillä (MUP 315) heinäkuussa 1968. Kappale julkaistiin Yhdistyneessä kuningaskunnassa myös singlenä ”Love’s Made a Fool of You/You're the One” (Coral 72475) 4. syyskuuta 1964 ja sen korkein listasijoitus oli #39. Kappale on myös usean LP-levyn kokoelmalla The Complete Buddy Holly Story (U.K., kuusi levyä, Coral CDLM 807 / Saksa, yhdeksän levyä, Coral COPS 7100), joka on julkaistu maaliskuussa 1979. Kappaleesta on tehnyt oman versionsa vuonna 1977 Greg Kihn albumillaan Greg Kihn Again. == Lähteet == * Luokka: Vuoden 1964 kappaleet
Metsän sanomia joka vuodelle

Metsän sanomia joka vuodelle () on Vitali Biankin ensipainoksena vuonna 1928 ilmestynyt kalenterimainen kuvakirja lapsille. Se on ilmestynyt seitsemänä koko ajan kehitettynä ja laajennettuna painoksenaSchooltask.ru, viitattu 9.1.2012. Se noudattaa vuodenkiertoa, ja kirjan ideana onkin olla sama vuodesta toiseen. Koko vuodenkierto on jaettu kuukausiin, jotka eivät ole samat kuin kalenterikuukaudet. Joka kuukauden kohdalla on luontoaiheisia juttuja.burnlib.com (venäjäksi) Julkaisun ideana oli opettaa lapsille kevyessä muodossa luonnontiedettä, erityisesti eläin- ja kasvioppia. Vakituiset metsäavustajat saavat juttunsa ikään kuin uutisina lehteen. Metsän sanomiin kuuluu myös muun muassa osuus metsästyksestä kuukausittain, ja tässä seurataan kokenutta metsästäjää Sysoi Sysoitšia. Onpa joukossa jopa joutsenen kevätmetsästyskin, joka kuuluu olleen ankarasti kiellettyä jo kirjan julkaisuaikoihin. Teos on julkaistu suomeksi Petroskoissa 1955. Julkaisusta on aiempikin, Suomessa SMIA-kustantamon julkaisema Elsie Reschin suomennos nimellä Metsäsanomat joka vuodelle, vuodelta 1945, joka on sisällöltään suppeampi. Siitä puuttuvat muun muassa radioamatöörien tiedotteet eri puolilta Neuvostoliittoa, esimerkiksi tiedote Mustanmeren iloisten delfiinien pyyntiajasta. Venäjänkielistä alkuperäisteosta on saatavissa myös äänikirjana. ==Lähteet== Luokka:Lastenkirjat Luokka:Venäläiset kirjat
Jyrki Kuikka

Jyrki Kuikka (11. huhtikuuta 1946 Pieksämäki – 11. joulukuuta 2011 Pieksämäki) oli suomalainen professori ja ylifyysikko.Isotooppilääketieteen pioneeri Suomessa, Kuolleet, Helsingin Sanomat 9.1.2011 sivu C 5 Artikkelin verkkoversio Kuikka opiskeli hiukkasfysiikkaa ja työskenteli uransa aikana useissa sairaaloissa. Pisimpään hän kuitenkin toimi Kuopion yliopistollisessa sairaalassa, josta hän jäi eläkkeelle. Hänen ansiokseenn katsotaan, että Suomi tunnettiin aiemmin isotooppilääketieteen tasokkaana tutkimuspaikkana. Hän oli kutsuttuna vierailevana professorina sekä Yhdysvalloissa että Saksassa. Kuwaitissa hän oli yliopistollisen sairaalan professori, samoin Helsingin yliopistossa. Hän koulutti sairaalafyysikoita, ja osin hänen ansiotaan on, että koulutus vaikiintui osaksi yliopistojen tutkijakoulutusta. Häntä pidetään yleisesti alan uranuurtajana. Kuikan ansioluettelo sisältää milteii 300 artikkelia. Hänen ansiostaan Suomessa järjestettiin 2004 Euroopan isotooppiyhdistyksen vuosikokous. Kuopion yliopisto myönsi Kuikalle professorin arvonimen 1999. Kuikka kuoli sairauskohtaukseen kotonaan 65-vuotiaana. ==Lähteet== Luokka:Vuonna 1946 syntyneet Luokka:Vuonna 2011 kuolleet Luokka:Suomalaiset professorit Luokka:Suomalaiset fyysikot
Missä olit kun valot sammuivat?

Missä olit kun valot sammuivat? (engl. Where Were You When the Lights Went Out?) on Hy Averbackin ohjaama yhdysvaltalainen komediaelokuva vuodelta 1968. Elokuvan pääosia esittävät Doris Day, Robert Morse, Terry-Thomas ja Patrick O'Neal. ==Aiheesta muualla== * Luokka:Yhdysvaltalaiset komediaelokuvat Luokka:Vuoden 1968 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat
Fairytale – keijukaisten maailma

Fairytale - keijukaisten maailma () on Charles Sturridgen ohjaama yhdysvaltalainen fantasiaelokuva vuodelta 1997. Elokuvan pääosia esittävät Florence Hoath, Elizabeth Earl ja Peter O'Toole. Elokuva perustuu sir Arthur Conan Doylen muistiinpanoihin Cottingleyn keijukaisista. ==Aiheesta muualla== * Luokka:Vuoden 1997 yhdysvaltalaiset elokuvat Luokka:Yhdysvaltalaiset fantasiaelokuvat
RFA Tidespring

RFA Tidespring (viirinumero A75) oli Royal Fleet Auxiliaryn Tide-luokan laivaston tankkeri, jollaisena sen tärkein tehtävä oli tankata muita laivaston aluksia merellä. Aluksella oli pitkä ura 1960-luvun alusta aina palveluksesta poistoonsa 1991 saakka. == Valmistus == Alus tilattiin 28. helmikuuta 1961 Hawthorn Leslie and Companyltä, missä köli laskettiin 24. heinäkuuta. Alus laskettiin vesille vuotta myöhemmin 3. toukokuuta ja valmistui 18. tammikuuta 1963.Puddefott, Geoff s. 190 == Palvelus == Alus osallistui toiseen ja kolmanteen turskasotaan. Se otti osaa Falklandin sotaan, vaikka sen palveluksen piti päättyä samana vuonna. Se kuului Etelä-Georgialle hyökänneeseen osastoon. Hyökkäyksen aikana alukselle oli sijoitettuna kapteeni Chris Nunnin merijalkaväen 42 kommandon M-komppania. Alus poistettiin palveluksesta 13. joulukuuta 1991. Se hinattiin 20. maaliskuuta 1992 Portsmouthista ja saapui 2. heinäkuuta Port Alangiin Intiaan romutettavaksi. == Lähteet == * === Viitteet === Luokka:Tide-luokan tankkerit (1962) Luokka:Yhdistyneen kuningaskunnan Falklandin sodan sotalaivat Luokka:Hawthorn Leslien valmistamat alukset
Lars Lennart Forsberg

Lars Lennart Forsberg, myös Lasse Forsberg (31. heinäkuuta 1933 Tukholma, Ruotsi – 3. tammikuuta 2012 Ystad, Ruotsi oli ruotsalainen elokuvaohjaaja, käsikirjoittaja, säveltäjä ja elokuvatuottaja. Hänen uransa kesti yli 50 vuotta, ja hän ohjasi sekä näytelmäelokuva että dokumentteja. Viime vuotensa hän asui Löderupissa Österlenissä. Forsberg lisäsi itselleen toisen etunimen, jotta häntä ei sekoitettaisi elokuva-alalla työskentelevään kaimaansa. == Elämä ja ura == Forsbergille myönnettiin ruotsalainen elokuvapalkinto Guldbagge vuonna 1969 parhaan ohjauksen sarjassa esikoiselokuvasta Misshandlingen. Hän sai Guldbaggen myös 2000 dokumenttielokuvasta Min mamma hade fjorton barn, joka perustuu hänen oman perheensä historiaan 1920-1940-luvulta ja käsittelee äitiä Märta Doroteaa, joka oli raskaana yhteensä 23 vuotta. Puhutuin hänen tuotannostaan on ollut Stig "Slas" Claessonsin Vem älskar Yngve Frej? pohjalta tehty elokuva, jonka pääosassa näyttelee Janne "Loffe" Carlsson. Forsberg ohjasi ruotsin televisiolle joulukalenterin vuonna 1971, Broster, Broster!, jonka pääosissa olivat Claire Wikholm ja Carl-Gustaf Lindstedt. Sitä arvosteltiin liian vasemmistolaiseksi ja liian vähän jouluiseksi. Forsbergilla todettiin syksyllä 2011 syöpä. Hän teki vimeiseen asti Ruotsin televisiolle dokumenttia Pensionärerna, jonka esitys on suunniteltu vuodelle 2012. Forsbergin tytär on Ebba Forsberg ja sisar Hertha Hillfon. ==Filmografia== ===Ohjaaja=== * Samtal 1964 * Marknad 1965 * Misshandlingen 1969 1969 * Jenkki (Jänken) 1970 * Inkräktaren 1970 * Broster, Broster! 1971 * Vem älskar Yngve Frej? 1973 * Engeln 1974 * På palmblad och rosor 1976 * Robert ja Fanny (Måndagarna med Fanny) 1977 * Kristoffers hus 1979 * Hans Cristian och sällskapet 1981 * Henrietta 1983 * Prästkappan 1986 * Kråsnålen 1988 * Struten och farmor och kulan i tornet 1991 * Nästa man till räkning 1993 * Min mamma hade fjorton barn 2000 * Havet har inget minne 2002 * Störst av allt 2005 * Kyrie Eleison 2008 ===Käskirjoittaja=== *1970 – Inkräktaren *1976 – På palmblad och rosor *1977 – Måndagarna med Fanny *1979 – Kristoffers hus *1981 – Tuppen *1983 – Henrietta *1986 – Anmäld försvunnen *1986 – Prästkappan *1988 – Kråsnålen *2000 – Min mamma hade fjorton barn *2002 – Havet har inget minne *2005 – Störst av allt *2008 – Kyrie Eleison ===Tuottaja=== *2005 – Störst av allt *2008 – Kyrie Eleison ===Elokuvamusiikki=== *1977 – Måndagarna med Fanny *1983 – Henrietta *1988 – Kråsnålen *2000 – Min mamma hade fjorton barn *2005 – Störst av allt ==Lähteet== ==Aiheesta muualla== *Lars Lennart Forsberg, Svensk Filmdatabas * Forsberg skriver om de första tio åren som tv-filmare Luokka:Vuonna 1933 syntyneet Luokka:Vuonna 2012 kuolleet Luokka:Ruotsalaiset elokuvaohjaajat Luokka:Ruotsalaiset elokuvaajat Luokka:Ruotsalaiset elokuvakäsikirjoittajat‎ Luokka:Ruotsalaiset elokuvatuottajat Luokka:Ruotsalaiset säveltäjät
HMS Active (F171)

HMS Active (viirinumero F171 ) oli Britannian kuninkaallisen laivaston tyypin 21 fregatti Falklandin sodassa. == Valmistus == Alus tilattiin Southamptonista Vosper Thornycroftilta, missä köli laskettiin 23. heinäkuuta 1971. Alus laskettiin vesille 23. marraskuuta 1972 ja otettiin palvelukseen 19. heinäkuuta 1977. Alukselle sijoitettiin etukannelle tykkitornin taakse Exocet- merimaaliohjusten laukaisualusta. == Palvelus == Palvelukseen oton jälkeen alus oli ensimmäisen vuoden koulutettavana sekä erilaisissa asejärjestelmien käyttöönottokokeissa ennen kuin se vieraili heinäkuussa 1978 Yhdysvaltain itärannikolla ja Kanadassa. Tammikuusta 1979 alkaen alus saattoi kuninkaallista jahtia viiden kuukauden kiertokäynnillä Lähi-idässä. Se oli saman aikaisesti liitettynä Naton Välimerelle sijoitettua laivasto-osastoa. Vuoden 1980 alus vietti pääosin kotimaassa lukuun ottamatta kolmen kuukauden vierailua Länsi-Intian saaristossa vuoden lopulla. Oltuaan Britteinsaarilla tämän jälkeen alus vieraili marraskuussa 1981 jälleen Lähi-idässä osana Armillaa valvoen Persianlahden liikennettä. Matkalla kotiin keväällä 1982 se sai määräyksen liittyä Falklandille lähetettyyn laivasto-osastoon.Lippiett, John s. 104 Active kuului 1982 Falklandille lähetettyyn laivasto-osastoon. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä parannettiin. Samassa yhteydessä aluksen rungon aiheuttamaa melua vähennettiin. Alus oli toisen kerran Falklandilla 1983, jonka jälkeen se siirrettiin telakalle. Saman aikaisesti se valmistautui siirtoon Länsi-Intian saaristoon, jonne se lähti maaliskuussa 1984 viideksi kuukaudeksi. Tehtävän aikana alus osallistui Yhdysvaltain laivaston harjoituksiin sekä ampui kuusi Exocet-ohjusta Yhdysvaltain ohjusten ampuma-alueella. Alus siirrettiin modernisoitavaksi toukokuussa 1985, mistä se palasi palvelukseen elokuussa 1986. Vuoden 1987 kesällä alus osallistui jälleen Armilla partiointiin, minkä aikana alueen tilanteen kiristyttyä alus läpäisi Hormuzin salmen yhdessä 35 muun aluksen kanssa. Vuoden loppupuolella alus osallistui Purple Warrior -harjoitukseen, joka oli Britannian suurin maihinnousuharjoitus vuosiin. Alus poistettiin palveluksesta ja se myytiin Pakistanille 23. syyskuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen Shah Jahaniksi. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla SRBOC-omasuojaheittimet sekä 20 ja 30 millimetrin ilmatorjuntatykit. == Lähteet == * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat
Ari Linna

Ari Linna (s. 1955) on turkulainen lintuharrastaja ja -kirjailija. Hän on toimittanut ja koonnut kaksi kirjaa lintuharrastuksesta, joista jälkimmäinen on painottunut erityisesti bongaukseen. Linna havainnoi lintuja erityisesti Ahvenanmaan Kökarissa, jonka linnustosta hän on kirjoittanut kirjan ja lehtijuttuja. == Teoksia == * * * == Lähteet == == Aiheesta muualla == * Luokka:Suomalaiset ornitologit Luokka:Suomalaiset tietokirjailijat Luokka:Vuonna 1955 syntyneet Luokka:Elävät henkilöt
HMS Alacrity (F174)

HMS Alacrity (viirinumero F174) oli Britannian kuninkaallisen laivaston tyypin 21 fregatti Falklandin sodassa. == Valmistus == Aluksen tilattiin 11. marraskuuta 1971 Yarrow Shipbuildersilta Scotstounista Glasgow'sta, missä köli laskettiin 5. maaliskuuta 1973. Se laskettiin vesille 18. syyskuuta 1974 kumminaan amiraali Sir Rae McKaigin puoliso ja valmistui 2. heinäkuuta 1977. Sille sijoitettiin etukannelle tykkitornin taakse Exocet -merimaaliohjusten laukaisualusta.Lippiett, John s. 16 == Palvelus == Vastaanottotestit saatiin päätökseen huhtikuussa 1977. Alus liitettiin heinäkuussa palvelukseen otettaessa 3. fregattilaivueeseen. Alus osallistui Spitheadissä järjestettyyn katselmukseen, jonka jälkeen se jatkoi koeajoja ja koulutusta saavuttaakseen operatiivisen valmiuden. Vuonna 1979 alus siirrettiin 1. fregattilaivueeseen ja 1980 se liitettiin osastoon, joka kiersi maailmaa. Kierroksen aikana alus vieraili muun muassa Jangtse-joella ensimmäisenä kuninkaallisen laivaston aluksena 30-vuoteen. Persianlahden tapahtumat nopeuttivat aluksen paluuta kotimaahan, jonne se saapui joulukuussa. Seuraavana vuonna alus osallistui Naton sotaharjoitukseen Ocean Safariin Pohjois-Atlantilla.Lippiett, John s. 107 Alus lähti 5. huhtikuuta 1982 laivasto-osaston mukana Falklandille, jossa se upotti tykkitulella 10. ja 11. toukokuuta välisenä yönä Swan saaren edustalla Argentiinan laivaston huoltoaluksen ARA Isla de los Estadosin. Vaikka se selvisi sodasta aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. == Pakistanin laivaston Badr == Alus poistettiin palveluksesta ja se myytiin Pakistanille 1. maaliskuuta 1994, mutta ilman Exocet- ja Sea Cat-ohjuksia. Pakistanin laivasto nimesi aluksen Badriksi. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC omasuojaheittimet. == Lähteet == * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat
Kukkoahven

Kukkoahven (Nematistius pectoralis) on ahvenkaloihin kuuluva itäisellä Tyynellämerellä tavattava kalalaji. Se on kukkoahventen (Nematistiidae) heimon ainoa laji. ==Koko ja ulkonäkö== Kukkoahvenet ovat keskikokoisia tai suuria kaloja. Tyypillinen lajin pituus on noin 60 senttimetriä, mutta on tavattu yksilöitä, joiden pituus on jopa 160 senttimetriä ja paino runsaat 50 kiloa. Ruumiinmuodoltaan kukkoahven on pitkulainen ja tunnusmerkillinen piirre on sen etummainen selkäevä, jossa on seitsemän pitkää ruotoa. Toinen selkäevä on matalampi, ja siinä on vain yksi piikki. Kalan ainutlaatuinen piirre on, että uimarakko on yhteydessä sisäkorvaan. ==Levinneisyys ja elintavat== Kukkoahven elää Tyynessämeressä trooppisilla vesillä alueella, joka ulottuu Kaliforniasta Peruun ja Galápagossaarille. Se elää lähellä rannikkoa matalilla hiekkapohjaisilla alueilla. Nuoret kalat voivat elää myös vuorovesilammikoissa. Kukkoahven syö pääasiassa muita kalalajeja, erityisesti eräitä mojara- ja sardellilajeja. Kalojen lisäksi lajin ravintoa ovat myös nilviäiset. Kukkoahventa kalastetaan jonkin verran kaupallisesti ja myydään tuoreena. Se on myös suosittu urheilukalastuksen kohde. ==Lähteet== Luokka:Piikkimakrillikalat
HMS Ambuscade (F172)

HMS Ambuscade (viirinumero F172) oli Britannian kuninkaallisen laivaston tyypin 21 fregatti Falklandin sodassa. == Valmistus == Alus tilattiin Yarrow Shipbuildersilta Glasgow’sta, missä köli laskettiin 1. syyskuuta 1971 telakkanumerolle 1008. Se laskettiin vesille 18. tammikuuta 1973 kumminaan laivaston tarkastajan puoliso Lady Griffin ja valmistui 5. syyskuuta 1975.Lippiett, John s. 104 == Palvelus == Aluksen palvelukseen oton jälkeen aloitettiin miehistön koulutus ja lopulliset koeajot, jotka päättyivät kesällä 1976. Tämän jälkeen alus partioi, osallistui harjoituksiin sekä oli huolloissa, kunnes se liitettiin maaliskuussa 1977 Naton Atlantille sijoitettuun laivasto-osastoon. Osaston mukana alus osallistui lukuisiin harjoituksiin ja vierailuihin kummallakin puolella Atlanttia.Lippiett, John s. 105 Alus kuului 1982 Falklandille lähetettyyn laivasto-osastoon. Vaikka se selvisi sodasta vaurioitta, aluksen runkoon tuli kovissa olosuhteissa murtumia. Huollossa aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. Alukselle asennettiin 1984–1985 Exocet-merimaaliohjukset. Se kolaroi 1983 Intian valtamerellä Yhdysvaltain laivaston USS Dalen kanssa, jolloin aluksen keula katkesiclydesite.co.uk - HMS Ambuscade . Alus oli kuusi viikkoa Bombayssa telakalla, jossa keula rakennettiin uudelleen. Ambuscade avusti 8. kesäkuuta 1984 merihätään joutunutta kuunari Stena of Sitoota Pohjanmerellä. == Pakistanin laivastossa == Alus poistettiin palveluksesta ja myytiin Pakistanille 28. heinäkuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen Tariqiksi. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet. == Lähteet == * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat
HMS Antelope (F170)

HMS Antelope (viirinumero F170) oli Britannian kuninkaallisen laivaston tyypin 21 fregatti, joka palveli Falklandin sodassa. == Valmistus == Aluksen köli laskettiin 23. maaliskuuta 1971 Vosper Thornycroftin telakalla Southamptonissa. Alus laskettiin vesille 16. maaliskuuta 1972 kumminaan laivastosta vastanneen alivaltiosihteerin puoliso Lady Kirk ja se valmistui 19. heinäkuuta 1975.Lippiett, John s. 103 == Palvelus == Antelope saapui Falklandille 21. toukokuuta 1982. Alus joutui neljän Argentiinan ilmavoimien A-4B-rynnäkkokoneen maaliksi, kun se oli suojaamassa San Carlosin maihinnousualuetta. Ensimmäisen parin hyökkäyksen toisen koneen torjui HMS Ardentin laukaisema Sea Cat -ohjus, mutta toisen koneen 500 kg:n pommi osui aluksen kylkeen ja surmasi stuertti Mark R. Stephensin. Pommi ei kuitenkaan räjähtänyt. Toinen konepari hyökkäsi takavasemmalta. Toinen koneista sai osuman 20 millimetrin ilmatorjuntatykin kranaatista. Koneen pommi läpäisi kuitenkin aluksen rungon räjähtämättä. Alukseen jääneen kahden pommin purkuyritys johti aluksen tuhonneeseen ketjureaktioon toisen pommin lauettua. == Lähteet == * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat
HMS Ardent (F184)

HMS Ardent (viirinumero F184) oli Britannian kuninkaallisen laivaston tyypin 21 fregatti Falklandin sodassa. == Valmistus == Alus tilattiin 17. huhtikuuta 1973 Yarrow Shipbuildersilta Scotstounista Glasgow’sta, missä köli laskettiin 26. helmikuuta 1974. Se laskettiin vesille vuotta myöhemmin 9. toukokuuta kumminaan Gloucesterin herttuatar ja valmistui 13. lokakuuta 1977.Lippiett, John s. 16 Alus oli ensimmäinen luokan aluksista, jolle asennettiin STWS- torpedoputket ().Lippiett, John s. 107 == Palvelus == Syyskuussa 1977 alus saapui Devonportiin, jossa se luovutettiin laivastolle. Se otettiin palvelukseen lokakuussa liitettynä 6. fregattilaivueeseen. Koeajojen ja miehistön koulutuksen jälkeen alus lähti syksyllä 1978 laivueensa mukana Itämerelle. Tammikuussa 1979 alus oli Punaisellamerellä ja vuoden lopulla se osallistui Naton Highwood-harjoitukseen Atlantilla. Vuoden 1980 alussa alus liitettiin Naton Atlantille sijoitettuun laivasto-osastoon, jonka mukana se osallistui Safe Pass -harjoitukseen sekä vieraili Yhdysvaltain itärannikolla.Lippiett, John s. 107-108 Alus oli jouluna 1980 mukana Armilla partiossa Persianlahdella, missä tehtävässä ollessaan sen matkamittari ylitti 100 000 mailia. Alus palasi kotimaahan kesällä 1981 vieraillen Plymouthin laivastopäivillä sekä ollen vartioaluksena Cowes Weekissä. Alus teki yhden viimeisistä vierailuistaan jouluna 1981 Amsterdamiin kolmen sisaraluksensa kanssa. Vuoden 1982 sotaharjoitus vei aluksen Norjan rannikolle, jossa se laski seppeleen veteen toisessa maailmansodassa uponneen HMS Ardentin hylyn kohdalle.Lippiett, John s. 108 Alus lähti 19. huhtikuuta 1982 Devonportista laivasto-osaston mukana Falklandille ja suojasi maihinnousujoukkojen saattuetta Ascensionille, jonne osasto saapui 3. toukokuuta. Alus jatkoi matkaansa 6. toukokuuta HMS Argonautin kanssa Falklandeille ja suojasi SS Canberraa, Elkiä ja RFA TidepooliaFreedman, Sir Lawrence s. 307. Alus tuki 21. huhtikuuta alkanutta San Carlosin maihinnousua. Kolme Argentiinan laivaston ilmavoimien A-4-rynnäkkökonetta havaitsi aluksen kolme merimailia North West Islandista lounaaseen. Alus ei kyennyt laukaisemaan Sea Cat -ilmatorjuntaohjuksiaan, jolloin kolme rynnäköineiden koneiden pudottamaa pommia osui. Kaksi niistä räjähti, mutta kolmas jäi suutariksi. Aluksen aseista osa säilyi toimintakykyisenä ja valmistautuivat torjumaan seuraavaa rynnäkköä.Freedman, Sir Lawrence s. 466-467 Seuraavassa rynnäkössä alukseen tuli uusi osuma. Juuri pommien pudottua paikalle saapui kaksi partiossa ollutta HMS Brilliantin paikalle kutsumaa Harrieria, jotka ampuivat alas kaikki kolme rynnäköivää konetta. Ardent oli ohjauskyvytön ja pahoin kallistunut. Alukseen oli osunut kaikkiaan seitsemän pommia, jotka olivat surmanneet 22 miestä ja haavoittaneet 37. HMS Yarmouth saapui kello 18:30 aluksen vierelle evakuoimaan elossa olevat, jotka myöhemmin siirrettiin SS Canberralle. Alus paloi ja upposi kaksitoista tuntia hyökkäyksen alkamisen jälkeen.Freedman, Sir Lawrence s. 467 == Lähteet == * * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat
Luettelo Finnish Dance Chartin ykkösistä vuonna 2012

Tämä on luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2012. Viikko Artisti(t) Single Levy-yhtiö Lähteet 2 Avicii Levels Universal Music 3 Avicii Levels Universal Music 4 Avicii Levels Universal Music 5 Avicii Levels Universal Music 6 Avicii Levels Universal Music 7 David Guetta & Sia Titanium EMI 8 Avicii Levels Universal Music 9 Avicii Levels Universal Music 10 Chuckie & Greg Salto What Happens in Vegas Big Beat/Warner Music 11 Chuckie & Greg Salto What Happens in Vegas Big Beat/Warner Music 12 Chuckie & Greg Salto What Happens in Vegas Big Beat/Warner Music 13 Chuckie & Greg Salto What Happens in Vegas Big Beat/Warner Music 14 Taio Cruz Troublemaker Universal Music 15 Swedish House Mafia Greyhound EMI 16 Swedish House Mafia Greyhound EMI 17 Swedish House Mafia Greyhound EMI 18 Loreen Euphoria (rmx) Warner Music 19 Loreen Euphoria (rmx) Warner Music 20 Swedish House Mafia Greyhound EMI 21 Swedish House Mafia Greyhound EMI 22 Swedish House Mafia Greyhound EMI 23 Rihanna Where Have You Been (rmx) Universal Music 24 Rihanna Where Have You Been (rmx) Universal Music 25 Tacabro Tacata' Catchy Tunes/Family Tree 26 Avicii Silhouettes (rmx) Universal Music 27 Tacabro Tacata' Catchy Tunes/Family Tree 28 Swedish House Mafia Greyhound EMI 29 Swedish House Mafia Greyhound EMI 30 Swedish House Mafia Greyhound EMI 31 Swedish House Mafia Greyhound EMI 32 Swedish House Mafia Greyhound EMI 33 Ivan Gough & Feenixpawl feat. Georgi Kay In My Mind Warner Music 34 Ivan Gough & Feenixpawl feat. Georgi Kay In My Mind Warner Music 35 Ivan Gough & Feenixpawl feat. Georgi Kay In My Mind Warner Music 36 Ivan Gough & Feenixpawl feat. Georgi Kay In My Mind Warner Music 37 Ivan Gough & Feenixpawl feat. Georgi Kay In My Mind Warner Music 38 David Guetta & Sia She Wolf (Falling to Pieces) EMI 39 PSY Gangnam Style Universal Music 40 Basto I Rave You Sony Music/Catchy Tunes 41 ? ? ? ? 42 Swedish House Mafia & John Martin Don't You Worry Child EMI 43 Swedish House Mafia & John Martin Don't You Worry Child EMI 44 David Guetta & Sia She Wolf (Falling to Pieces) EMI 45 David Guetta & Sia She Wolf (Falling to Pieces) EMI 46 Swedish House Mafia & John Martin Don't You Worry Child EMI 47 Swedish House Mafia & John Martin Don't You Worry Child EMI 48 Swedish House Mafia & John Martin Don't You Worry Child EMI 49 Swedish House Mafia & John Martin Don't You Worry Child EMI 50 Swedish House Mafia & John Martin Don't You Worry Child EMI 51 Swedish House Mafia & John Martin Don't You Worry Child EMI 52 Rihanna & Kanye West Diamonds (rmx) Universal Music Tanssituin kappale 2012: Swedish House Mafia − Greyhound Tanssituin kappale 2012: Swedish House Mafia − Greyhound Tanssituin kappale 2012: Swedish House Mafia − Greyhound Tanssituin kappale 2012: Swedish House Mafia − Greyhound Tanssituin kappale 2012: Swedish House Mafia − Greyhound == Katso myös == * Luettelo Finnish Dance Chartin tanssituimmista kappaleista vuonna 2012 == Lähteet == 2012 Finnish Dance Chart 2012
HMS Arrow (F173)

HMS Arrow (viirinumero F173) oli Britannian kuninkaallisen laivaston tyypin 21 fregatti Falklandin sodassa. == Valmistus == Alus tilattiin Yarrow Shipbuildersilta, missä köli laskettiin 28. syyskuuta 1972. Se laskettiin vesille 5. helmikuuta 1974 kumminaan vara-amiraali Sir George Raperin puoliso ja luovutettiin laivastolle toukokuussa 1976 jo ennen palvelukseenottoa. Alukselle asennettiin etukannelle tykkitornin taakse Exocet-merimaaliohjusten laukaisualusta.Lippiett, John s. 106 == Palvelus == Alus luovutettiin laivastolle Devonportissa toukokuussa 1976 ennen kuin se otettiin palvelukseen 29. heinäkuuta Sunderlandissa liitettynä 3. fregattilaivueeseen. Alus oli vuoden 19477 koeajoissa Britteinsaarten vesillä sekä Euroopan rannikolla ennen kuin se vieraili esittelymatkalla Välimerellä sekä osallistui kruunajaisten muistotilaisuudessa järjestettyyn katselmukseen Spitheadissä. Alus saattoi 1978 kuninkaallista jahtia ja toukokuusta joulukuuhun 1979 se oli laivasto- osaston mukana Kaukoidässä ja Australiassa. Kotimaahan palattuaan alus siirrettiin telakalle huollettavaksi, jolloin sen runkoa vahvistettiin ja sille asennettiin STWS-torpedoputket. Vuonna 1981 alus liitettiin Naton pysyvään Atlantille sijoitettuun laivasto-osastoon, jonka mukana se osallistui erilaisiin harjoituksiin kuten elokuusta lokakuuhun Ocean Venture 81:een . Keväällä 1982 alus oli laivaston mukana harjoituksissa Gibraltarilla, kun Argentiinan joukot nousivat maihin Falklandin saarilla. Alus liitettiin Falklandeille lähetettyyn laivasto-osastoon. Se oli ensimmäinen alus, joka avasi tulen kohden argentiinalaisia sekä ensimmäinen alus, joka joutui ilmahyökkäykseen. Alus evakuoi miehistöä 4. toukokuuta ilmahyökkäyksessä vaurioituneelta HMS Sheffieldiltä ja avusti alusta lisäksi palontorjunnassa. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. Alus poistettiin palveluksesta ja se myytiin 1. maaliskuuta 1994 Pakistanille, mutta ilman Exocet- ja Sea Cat -ohjuksia. Pakistanin laivasto nimesi aluksen Khaibariksi. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet. == Lähteet == * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat
Nenne Moberg

Helena Reuter, kirjailijanimi Nenne Moberg (1. marraskuuta 1868 Porvoo – 2. syyskuuta 1957 Helsinki) oli suomalainen ruotsin kielellä kirjoittanut kirjailija. 5677 Helena Reuter oli naimisissa vuodesta 1896 Helsingin yliopiston eläintieteen professorina 1910–1934 toimineen Enzio Rafael Reuterin (1867–1951) kanssa. == Teoksia == Nimellä Nenne Moberg: * Kurt Rudnäs 1. Söderström, Helsingfors 1896 * Två studier. Aktiebol. Handelstryckeriet, Helsingfors 1900 * Lars Petri och hans vän af Nenne Moberg. Helios, Helsingfors 1904 Nimimerkillä En mor: * Min son och fosterson : tidsbild från ett hem vårvintern 1918 upptecknad af En mor. Helsingfors 1919 == Ruotsinnoksia == * Edward H. Cooper : Wyemarke och bergstrollen. Helios, Helsingfors 1906 * W. T. Stead : Efter döden. Lilius & Hertzberg, Helsingfors 1912 * Edward H. Cooper : Wyemarke och sjötrollen. Schildt, Helsingfors 1920 == Lähteet == * Luokka:Suomenruotsalaiset kirjailijat Luokka:Vuonna 1868 syntyneet Luokka:Vuonna 1957 kuolleet
Luettelo Swedish Dance Chartin ykkösistä vuonna 2012

Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2012. Viikko Artisti(t) Single Levy-yhtiö(t) Lähteet 2 Swedish House Mafia Antidote (rmx) EMI 3 Swedish House Mafia Antidote (rmx) EMI 4 Swedish House Mafia Antidote (rmx) EMI 5 Swedish House Mafia Antidote (rmx) EMI 6 Swedish House Mafia Antidote (rmx) EMI 7 Swedish House Mafia Antidote (rmx) EMI 8 Swedish House Mafia Antidote (rmx) EMI 9 Swedish House Mafia Antidote (rmx) EMI 10 Swedish House Mafia Antidote (rmx) EMI 11 Swedish House Mafia Antidote (rmx) EMI 12 Swedish House Mafia Antidote (rmx) EMI 13 Loreen Euphoria (rmx) Warner Music 14 Loreen Euphoria (rmx) Warner Music 15 Swedish House Mafia Greyhound EMI 16 Swedish House Mafia Greyhound EMI 17 Swedish House Mafia Greyhound EMI 18 Swedish House Mafia Greyhound EMI 19 Swedish House Mafia Greyhound EMI 20 Swedish House Mafia Greyhound EMI 21 Swedish House Mafia Greyhound EMI 22 Swedish House Mafia Greyhound EMI 23 Swedish House Mafia Greyhound EMI 24 Calvin Harris & Ne-Yo Let's Go Sony Music 25 Calvin Harris & Ne-Yo Let's Go Sony Music 26 Panetoz Dansa Pausa Warner Music 27 Panetoz Dansa Pausa Warner Music 28 Panetoz Dansa Pausa Warner Music 29 Panetoz Dansa Pausa Warner Music 30 Panetoz Dansa Pausa Warner Music 31 Panetoz Dansa Pausa Warner Music 32 Panetoz Dansa Pausa Warner Music 33 Panetoz Dansa Pausa Warner Music 34 Avicii vs. Lenny Kravitz Superlove Warner Music 35 Avicii vs. Lenny Kravitz Superlove Warner Music 36 Swedish House Mafia & John Martin Don't You Worry Child EMI 37 Swedish House Mafia & John Martin Don't You Worry Child EMI 38 Swedish House Mafia & John Martin Don't You Worry Child EMI 39 Swedish House Mafia & John Martin Don't You Worry Child EMI 40 Swedish House Mafia & John Martin Don't You Worry Child EMI 41 ? ? ? ? 42 Swedish House Mafia & John Martin Don't You Worry Child EMI 43 Swedish House Mafia & John Martin Don't You Worry Child EMI 44 Swedish House Mafia & John Martin Don't You Worry Child EMI 45 Swedish House Mafia & John Martin Don't You Worry Child EMI 46 Swedish House Mafia & John Martin Don't You Worry Child EMI 47 Swedish House Mafia & John Martin Don't You Worry Child EMI 48 Swedish House Mafia & John Martin Don't You Worry Child EMI 49 Swedish House Mafia & John Martin Don't You Worry Child EMI 50 Swedish House Mafia & John Martin Don't You Worry Child EMI 51 Swedish House Mafia & John Martin Don't You Worry Child EMI 52 Swedish House Mafia & John Martin Don't You Worry Child EMI == Katso myös == == Lähteet == Swedish Dance Chart 2012 Swedish Dance Chart 2012
HMS Avenger (F185)

HMS Avenger (viirinumero F185) oli Britannian kuninkaallisen laivaston tyypin 21 fregatti Falklandin sodassa. == Valmistus == Alus tilattiin 11. marraskuuta 1971 Yarrow Shipbuildersilta Scotstounista Glasgow'sta, missä köli laskettiin 30. lokakuuta 1974. Se laskettiin vesille 20. marraskuuta 1975 kumminaan laivastoministeri Juddin puoliso ja valmistui 14. huhtikuuta 1978. Alukselle sijoitettiin etukannelle tykkitornin taakse Exocet-merimaaliohjusten laukaisualusta.Lippiett, John s. 16 == Palvelus == Huhtikuussa 1978 alus valmistui telakalta ja otettiin palvelukseen kuukautta myöhemmin Devonportissa, jonka jälkeen sillä aloitettiin koeajot ja miehistön koulutus. Tammikuun puolivälissä 1980 alus lähti Länsi-Intiaan ja Pohjois-Atlantille, josta se määrättiin kolmeksi kuukaudeksi Välimerelle Afghanistanin tilanteen vuoksi. Vuoden lopun alus oli Armilla partiossa Persianlahdella, joka kesti normaalin viiden kuukauden jakson. Vuotta myöhemmin alus oli matkalla Länsi- Intiaan, jossa se vietti kaksi ja puoli kuukautta vartioaluksena.Lippiett, John s. 109 Alus määrättiin 1981 4. fregattilaivueen johtajaksi päällikkönään Hugo White. Falklandin sodan alkaessa alus oli telakalla Devonportissa, mutta se palasi palvelukseen ennätyksellisen nopeasti aloittaen matkansa etelään 10. toukokuuta. Alus joutui Exocet-ohjuksen maaliksi. Aluksen etukannen tykki kuitenkin osui ohjukseen ennen ohjuksen osumista alukseen. Se oli yksi viimeisiä sodasta palanneita aluksia palaten vasta syyskuussa. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. Maaliskuussa 1983 palasi Persianlahdelle Armilla partioon, jona aikana aluksen helikopteri putosi mereen Omanin rannikolla. Helikopterin miehistö sekä kyydissä ollut aluksen päällikkö loukkaantuivat onnettomuudessa. Alus vieraili Kaukoidässä HMS Ambuscaden kanssa ennen elokuista paluutaan. Seuraavana vuonna alus oli tammikuusta maaliskuuhun vartioaluksena Länsi- Intiassa, josta palattuaan se siirrettiin Devonportin telakalle huollettavaksi. Vuoden 1985 alun se oli Välimerellä, jonka jälkeen se oli viisi kuukautta Etelä-Atlantilla. Alus oli jälleen Länsi-Intiassa vartioaluksena 1986 ennen kuin se siirrettiin syyskuussa reserviin siirtoa varten telakalle. Alus pääsi telakalta maaliskuussa 1988. === Pakistanin laivaston Tippu Sultan === Alus poistettiin palveluksesta ja myytiin 23. syyskuuta 1994 ilman Exocet- ja Sea Cat -ohjuksia Pakistanille, joka liitti sen laivastoonsa nimellä Tippu Sultan. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet. == Lähteet == * * * === Viitteet === Luokka:Kuninkaallisen laivaston tyypin 21 fregatit Luokka:Yhdistyneen kuningaskunnan Falklandin sodan sotalaivat